Rēzeknes mākslinieku kopa

Rēzeknes mākslinieku kopa bija mākslinieku kopa, kas sastāvēja no māksliniekiem, kas, eksistences līdzekļus meklēdami, bija apmetušies perifērijā, šajā pilsētā un māksliniekiem — rēzekniešiem.

Mākslinieku kopai bija liela nozīme vietējo izstāžu rīkošanā, kā arī perifēro muzeju veidošanā, jo šie mākslinieki kļuva par mākslas dzīves rosinātājiem un mākslas tuvinātājiem plašām aprindām.

Rēzeknes mākslinieku kopa izveidojās 1930. gadu sākumā, tās dibinātāji bija gleznotāji Vitālijs Kalvāns un Francisks Varslavāns. Kopa pulcēja un organizēja redzamākos Latgales māksliniekus. Tā bija sarīkojusi izstādes Rēzeknē, Abrenē, Balvos, Kārsavā, Daugavpilī, Ludzā un Rīgā. Šī kopa darbojās līdz 1940. gadam.

Šajā mākslinieku kopā darbojās Vitālijs Kalvāns, Francisks Varslavāns, Arvīds Egle, Nikolajs Breikšs, Jānis Gailis, Alfrēds Švedrēvics, Leons Tomašickis, Arvīds Zirnis, Jūlijs Viļumanis un citi mākslinieki.

Izmantotā literatūra 
 Red. Romis Bēms. Latviešu tēlotāja māksla. 1860 — 1940. Rīga:Zinātne, 1986. 500lpp.
 Siliņš, Jānis. Latvijas māksla. 1915 — 1940. II Stokholma:Daugava, 1990. 433lpp.

Atsauces 

Latvijas mākslinieki
Mākslinieku biedrības un pulciņi Latvijā
Latviešu mākslas vēsture